Bratislava 22. mája (TASR) - V 23-člennej nominácii trénera slovenskej futbalovej reprezentácie Jána Kozáka na prípravné zápasy s Holandskom (štvrtok 31. mája o 20.45 h v Trnave) a Marokom (pondelok 4. júna o 20.00 h v Ženeve) figuruje aj špílmacher Marek Hamšík, ktorý pre zranenie stehenného svalu vynechal marcový víťazný turnaj King's Cup v thajskom Bangkoku.
V nominácii však chýba kapitán Martin Škrtel, ktorý po dohode s trénerom národného tímu dostal voľno. Jediný nováčik vo výbere je brankár Marek Rodák z Rotherhamu United.